आल्लरी नरेश
एडारा नरेश (जन्म 30 जून 1982) को आल्लरी नरेश के नाम से जाना जाता है। वे एक भारतीय अभिनेता और फिल्म निर्माता हैं जो मुख्य रूप से तेलुगु फिल्मों में काम करते हैं। उन्होंने 55 से अधिक फिल्मों में अभिनय किया है। अभिनय और अपनी हास्य भूमिकाओं के लिए उन्हें दो दक्षिण फ़िल्मफ़ेयर पुरस्कार, एक नंदी पुरस्कार और एक दक्षिण भारतीय अंतर्राष्ट्रीय मूवी पुरस्कार दिया गया है। व्यावसायिक सफलताओं के साथ नरेश ने खुद को विभिन्न फिल्मों में एक अग्रणी अभिनेता के रूप में स्थापित किया। ये फिल्में हैं - अल्लारी (2001), थोट्टी गैंग (2002), मां अल्लुडु वेरी गुड (2003), किथाकिथलु (2006), गम्यम (2008), ब्लेड बाबजी (2008), बेंदु अप्पाराव आरएमपी' (2009), संभो शिव संभो (2010), अहा ना पेलंता (2011), सीमा तपकाई (2011), सुदिगाडु (2012), यामुदिकी मोगुडु (2012), केवु केका (2013), महर्षि (2019) तथा नंदी (2021) आदि।